Hivatalos Lap L 115 , 08/05/1991 o. 0005 - 0007

finn különkiadás fejezet 3 kötet 37 o. 0122

svéd különkiadás fejezet 3 kötet 37 o. 0122



A Bizottság 1180/91/EGK rendelete (1991. május 6.) a szeszes italok meghatározására, megnevezésére és kiszerelésére vonatkozó részletes végrehajtási szabályok megállapításáról szóló 1014/90/EGK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendeletre [1] és különösen annak 6. cikke (3) bekezdésére, mivel az 1990. április 24-i 1014/90/EGK bizottsági rendelet [2] megállapította a szeszes italok meghatározására, megnevezésére és kiszerelésére vonatkozó részletes végrehajtási szabályokat; mivel a tisztességtelen piaci verseny elkerülése céljából a hagyományos módszerekkel készített szeszes italok kereskedelmi megnevezését bizonyos kifejezésekkel egészítették ki, és e kifejezések használatát az e rendelet mellékletében meghatározott szeszes italokra kell korlátozni; mivel az e rendeletben előírt intézkedések összhangban vannak a Szeszes Italok Végrehajtási Bizottság véleményével, ELFOGADTA EZT A RENDELETET: 1. cikk Az 1014/90/EGK bizottsági rendelet a 7a. cikkel egészül ki: "7a. cikk A mellékletben szerepelő kereskedelmi megnevezésen kívüli kifejezések a következőkben meghatározott termékek számára vannak fenntartva. Azok a szeszes italok, amelyek nem felelnek meg a mellékletben meghatározott termékleírásoknak, nem illethetők a meghatározott termékek számára fenntartott kifejezésekkel." 2. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1991. május 6-án. a Bizottság részéről Ray Mac Sharry a Bizottság tagja [1] HL L 160., 1989.6.12., 1. o. [2] HL L 105., 1990.4.25., 9. o. -------------------------------------------------- MELLÉKLET 1. "Vruchtenjenever" vagy "Jenever met vruchten": olyan likőr vagy egyéb szeszes ital, - amely borókaízesítésű, az illető növény gyümölcséből, egészéből vagy részeiből, vagy gyümölcslé hozzáadásával, sűrített aromaanyagok párlatának hozzáadásával, amelyeket gyümölcsből vagy növényből vontak ki, vagy más párlatokkal készült, - amelynek aromája természetes, illetve természetazonos aromaanyagok hozzáadásával tökéletesíthető, - édesíthető, - rendelkezik az adott gyümölcs jellegzetes organoleptikus tulajdonságaival, - minimális alkoholtartalma 20 % (V/V). A szóban forgó gyümölcs neve "vruchten" -re cserélhető. 2. "Berenburg" vagy "Beerenburg": alkoholos ital, amely - mezőgazdasági eredetű etil-alkohol felhasználásával készül, - gyümölcsök, növények és/vagy azok részeinek kivonatát tartalmazza, - a tárnicsgyökér (Gentiana lutea L.), a borókabogyó (Juniperus communis L.) és a babérlevél (Laurus nobilis L.) speciális aromapárlatát tartalmazza, - színe a világostól a sötétbarnáig terjedhet, - maximális cukortartalma 20 g/l invertcukorban kifejezve, - minimális alkoholtartalma 30 % (V/V). 3. "Guignolet": olyan likőr, amelyet a cseresznye mezőgazdasági eredetű etil-alkohollal való kivonatolásával állítanak elő. 4. "Punch au rhum": olyan likőr, amelynek alkoholtartalma kizárólag rumból származik. 5. "Pastis de Marseille": olyan pastis, amelynek anetoltartalma 2 g/l és alkoholtartalma 45 % (V/V). 6. "Sloe (kökény) gin": olyan likőr, amelyet kökénynek ginnel való kivonatolásával, esetleg kökénylé hozzáadásával készítenek, - kizárólag természetes aromaanyagok felhasználásával készül, - minimális alkoholtartalma 25 % (V/V). 7. "Topinambur": olyan szeszes ital, amelyet kizárólag csicsóka (Helianthus tuberosus L .) erjesztésével készült szeszes ital, és amelynek minimális alkoholtartalma 38 % (V/V). 8. "Hefebrand": olyan szeszes ital, amelyet bor vagy erjesztett gyümölcs seprőjéből állítanak elő, és amelynek minimális alkoholtartalma 38 % (V/V). A "Hefebrand" név kiegészíthető a felhasznált alapanyag nevével. 9. "Sambuca": olyan színtelen, ánizsízesítésű likőr, amely - ánizs (Pimpinella anisum L.), csillagánizs (Illicium verum L.) vagy egyéb aromanövények párlatát tartalmazza, - minimális alkoholtartalma 38 % (v/v), - minimális cukortartalma 350 g/l invertcukorban kifejezve, - természetesanetol-tartalma minimum1 g/l és maximum 2 g/l. 10. "Mistrà": színtelen, ánizs és természetesanetol-ízesítésű likőr, - természetesanetol-tartalma minimum 1 g/l és maximum 2 g/l, - tartalmazhat aromafűszereket is, - minimális alkoholtartalma 40 % (V/V) és maximum 47 % (V/V), - hozzáadott cukrot nem tartalmazhat. 11. "Maraschino" vagy "Marrasquino": olyan színtelen likőr, amelynek ízesítését főként maraska-cseresznye párlata adja, vagy amely cseresznyének, annak részeinek alkohollal való kivonatolásával készül, és amelynek - minimális alkoholtartalma 24 % (V/V), - minimális cukortartalma 250 g/l invertcukorban kifejezve. 12. "Nocino": olyan likőr, amelynek ízét főként egész zöld dióbél (Jugians regia L .) kivonatolásával és/vagy párlatából nyerik. - minimális alkoholtartalma 30 % (V/V), - minimális cukortartalma 100 g/l invertcukorban kifejezve. --------------------------------------------------